CELEX: 62012TN0134
Language: hu
Date: 2012-03-27 00:00:00
Title: T-134/12. sz. ügy: 2012. március 27-én benyújtott kereset — Investigación y Desarrollo en Soluciones y Servicios IT kontra Bizottság

2.6.2012   
            
            
               HU
            
            
               Az Európai Unió Hivatalos Lapja
            
            
               C 157/9
            
         2012. március 27-én benyújtott kereset — Investigación y Desarrollo en Soluciones y Servicios IT kontra Bizottság
   (T-134/12. sz. ügy)
   2012/C 157/16
   Az eljárás nyelve: spanyol
   
      Felek
   
   
      Felperes: Investigación y Desarrollo en Soluciones y Servicios IT, SA (Alicante, Spanyolország) (képviselő: M. Jiménez Perona ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az Európai Bizottság Ref. Ares (2012)39854. sz., 2012. január 19-i határozatát, amely a 09-INFS-001/041. sz. könyvvizsgálat szerinti tartozások beszedését rendelte el,
            
         
               —
            
            
               kötelezze a Bizottságot a felperes által a Bizottság kereset tárgyát képező, jogellenes magatartása következtében elszenvedett károk megtérítésére, amely károk 732 788 EUR-t tesznek ki.
            
         
      Jogalapok és fontosabb érvek
   
   Jelen eljárás felperese több szerződést kötött a Bizottsággal, a K + F (kutatásfejlesztés) területén, amelyek mindegyikére a 2003. október 23-i C(2003) 3834. sz. bizottsági határozat az irányadó, amely tartalmazza az FP 5-ös és FP 6-os szerződésmintákat, valamint az FP 5-ös és FP 6-os általános szerződési feltételeket.
   Az említett szerződésekkel kapcsolatban, és az OLAF által lefolytatott nyomozás eredményei, valamint a Bizottság könyvvizsgálata alapján ez utóbbi a támogatások visszavonását elrendelő határozatot hozott.
   Keresetének alátámasztása érdekében a felperes nyolc jogalapra hivatkozik.
   
               1.
            
            
               Az első jogalap a védelemhez való jog megsértésén alapul, az említett könyvvizsgálat végrehajtási módja miatt.
            
         
               2.
            
            
               A második jogalap a jogbiztonság elvének megsértésén alapul, mivel a felperes az eljárás folyamán nem ismerhette meg az alkalmazott jogi hátteret.
            
         
               3.
            
            
               A harmadik jogalap azon alapul, hogy az alperes intézmény nem tartotta be a határozatok indokolására vonatkozó kötelezettségét.
            
         
               4.
            
            
               A negyedik jogalap az ártatlanság vélelme elvének megsértésén alapul, a DG INFSO által a könyvvizsgálatról szóló értesítésében alkalmazott hangnem miatt.
            
         
               5.
            
            
               Az ötödik jogalap a gondos ügyintézéshez való jog figyelmen kívül hagyásán alapul, mivel a könyvvizsgálók nem tartották be a pártatlanságra és a méltányosságra vonatkozó kötelezettségeiket.
            
         
               6.
            
            
               A hatodik jogalap a bizalomvédelem elvének megsértésén alapul, különösen a könyvvizsgálatot végző, külső könyvvizsgálók meghatalmazásának hiányát illetően.
            
         
               7.
            
            
               A hetedik jogalap az arányosság elvének megsértésén alapul.
            
         
               8.
            
            
               A nyolcadik jogalap a magánélet tiszteletben tartásához való jog megsértésén alapul.